*8.6.*16

***דף מידע לחברים - מדיוני וועדות הקיבוץ***

**ישיבת הנהלות משותפת – קהילה / עסקים :**

**נוהל השכרות מבנים**

אושרה ההצעה לנוהל התשלומים לשוכרי מבנים וחדרים לצורך יזמויות בקיבוץ, לחברים וגורמי חוץ ואופן אחריות הביצוע ע"י הקהילה והעסקים, בהתאם למיקום הפעילות .

**המזכירות** החליטה כי התשלום של חברי קיבוץ על השימוש במבנים [ארנונה, שכ"ד, תקשורת וכו'] יהיה אחיד, על מבנים שבהם ניתן לשימוש רק לצרכים חברתיים של הקיבוץ. מבנים הניתנים להשכרה עסקית, גובה המחיר יהיה בהתאם למחירי השוק ואיכות המבנה.

**יעוד כספי הפיתוח: קיבוץ – הרחבה**

הצוות מטעם הקיבוץ (תמיר, יחיעם ובועז) דיווח על התמשכות הדיונים בין הצדדים, בתקווה

שבשבועות הקרובים, יגיעו לידי הסכם על אופן חלוקת הכספים וייעודם.

**שיפוץ המטבח**

לאור הדרישה של משרד הבריאות יש צורך לבצע שיפוץ נרחב במטבח, כדי שיעמוד בתקנים

הנדרשים. התקיים דיון על אופן קידום המהלך. סוכם: על צוות המטבח להגיש תוכנית ע"פ הצרכים

ולוחות הזמנים להנהלות להמשך קידום השיפוץ.

**בדיקת מערך הגינון בקיבוץ**

עד כה תפעול ותחזוקת הגינון נעשה ברמה יישובית [קיבוץ והרחבה] בניהול ואחריות האגודה.

מתוך רצון לשפר את איכות ורמת השירות בשטחי הקיבוץ, ולאור העלויות הגבוהות, סוכם לבחון את

האפשרות להפרדת הפעילות בין הקיבוץ להרחבה.

**בדיקת המבנה הארגוני**

סוכם לערוך בדיקה של המבנה הארגוני של מוסדות הקיבוץ [קהילה/ עסקים], ואיוש התפקידים

המרכזיים, שלגבי חלק מהם הקדנציה הסתיימה ולחלק מסתיימת בקרוב .

לאחר הבדיקה וגיבוש ההצעה ואישורה, יפורסמו מכרזים לתפקידים בהתאם למתכונת התפקידים

שתוחלט.

**עבודות פיתוח בכביש הספרייה ובריכת השחייה**

העבודות החלו ויסתיימו תוך 2-3 חודשים. בשלב ראשון יעבדו על תוואי בריכת השחייה ולכיוון

"הבית הכתום" ובהמשך לכיוון הספרייה. תיתכן אי נוחות זמנית בתעבורה ומים, הציבור מתבקש

לגלות הבנה וסבלנות.

**צוות תאום [עסקים / קהילה]**

**בדיקת פנסיית החברים**

התקיים דיון עם העוסקים בנושא הפנסיה בהנהלת חשבונות ונציגת חברת "טנא יועצים", המלווה

אותנו בתחום הפנסיה. סוכם : לבדוק ולעדכן את רשימות חברי הקיבוץ ובעלי הצרכים המיוחדים

הזכאים ומצבם בקרן.

**צוות קליטה**

התקיים דיון על הדרכים והאפשרויות לקדם ולסייע למשפחות המעוניינות להתקבל לחברות, סוכם :

למשפחות אשר סיימו את תהליך הקליטה ויועדו להם "מגרשים מבונים" מוצעות שתי אפשריות

לבחירה והן :

1. דחיית הקבלה לחברות והתשלומים לרמ"י ולקיבוץ [כגון: שמאות, תשלומי איזון לוותיקים,

תשלומי תשתיות, אגרות ומיסים, ככל שיידרש], כתוצאה משיוך הבתים, עד לתחילת תהליך השיוך, עם סיומו ורישום הבתים ברמ"י, אפשר יהיה להעמיד את הנכס כערובה לבנק על מנת לקבל הלוואות.

2.משפחות המעוניינות להתקבל עכשיו לחברות, יתבקשו להפקיד בקיבוץ את הסכום המוערך לשמאות של המגרש,[33% מערך המגרש ], או להביא ערבות בנקאית אוטונומית, והתחייבות להעביר לקיבוץ את יתרת התשלומים הנדרשים [ כגון שמאות לבית, תשתיות, ומס איזון לוותיקים], בפריסה על פי ההחלטות.

**קבוצת "השישה" – במגרשים מבונים**

נאפשר את ההצבעה על קבלתם לחברות של שש משפחות (טלי שור וניצן סלומון, זוהר וירדן תלאור,

יובל ושימרית שינדלר, זוהר ויפעת ברוידא, עידן ונועה קריסטל, נעמה וטיגראן אנטוניאן) לאחר

שישלימו את בדיקת ההיתכנות הכלכלית, העברת התשלום הנדרש ל"מינהל" [33%] ופריסת יתרת

התשלומים הנדרשים לקיבוץ, בטרם ההליכה למינהל ובמקביל, הם יוכלו לערוך שיפוץ פנימי

ב"דירות הקהילה" שלהם.

**קבוצת קליטה חדשה - למגרשים לא מבונים**

לרשות הקיבוץ כ- 50 מגרשים לבניה + 50 מגרשים נוספים הממתינים לאישור התב"ע החדשה.

רשימת המועמדים ידועה וסגורה, ולהם תהיה זכות בחירה ראשונה למגרשים בתחום הקיבוץ.

תצא הודעה והזמנה לבנים ולמשפחות המעוניינים להתקבל לחברות , להתחיל בתהליך הקליטה.

**קליטת משפחות [לא בני קיבוץ]**

הצוות ממליץ להקצות 2-3 מגרשים למשפחות הגרות בקיבוץ והמעוניינות להתקבל לחברות .

**דירות יורשים – לבני קיבוץ**

הצוות פונה למשפחות בעלות דירות ירושה אשר משכירות את הדירה להזדרז ולסיים את קביעת

היורש לדירה לקראת ההליכה למינהל. וכמובן שנעדיף ונסייע בהעברת דירות אלה לבני קיבוץ.

**סיכום תמחיר 3 חודשים 2016– תקציב הקהילה**

הדו"ח התלת חודשי התקבל . התוצאות מעודדות ומראות על עמידה בתכנית ועלייה ברווחים,

המאפשרים השקעות שונות שנחוצות להמשך מתן שרות נאות.

בולטים במיוחד הכולבו והמטבח שתורמתם היא גם בפן הקהילתי.

תודה למנהלים ולצוותים ולצוות הנהלת החשבונות.

**פינוי גזם ואשפה**

הקיץ בפתח ומפגעי התברואה, האשפה והגזם, מתרבים ומחמירים . אנו פונים לחברים להקפיד

לפנות את הפסולת הביתית והגזם רק במקומות המיועדים לכך. לאחרונה ביוזמת הוועדה לאיכות

הסביבה של האגודה הוצבו שלטים וכרזות לעידוד התנהגות צרכנים ראויה.

גזם שיונח במקום לא מוסדר ומשולט לא יפונה , מאחר והמשאית לא יכולה להגיע למקום הנדרש.

**בריכת השחייה נפתחה**

לאור העבודות בכבישים, השער לבריכה הועבר לצד צפון ליד בית הבנים. הנכם מתבקשים

להשתמש במגרשי החנייה שהוסדרו במיוחד לכך, ולא לפגוע בפעילות בית- הבנים.

ובהזדמנות זו , מלוא ההערכה ליוסי שרון על הסדרת המעבר, החניות, הדשא ופינות המנוחה.

וליונתן, אשר על המים ושרותי התחזוקה. .

.**כריתת עצים בקיבוץ**

אנו חוזרים ומזכירים כי חל איסור של כריתת עצים בקיבוץ ,גם במגרשים שמסומנים לחברים לשיוך,

ללא קבלת היתר ע"פ החוק. העושה פעולה זו ללא קבלת האישור הנדרש נוטל עליו את מלוא

האחריות .

**התקנת דודי מים חמים**

העבודות לקראת סיום ובמרבית הבתים המערכות חוברו ונעשה ניתוק ממערכת החימום הישנה.

עם גמר העבודות והפעלת מערכות הרישום והמעקב של המים והחשמל, יזוכו החברים ב"מס

התקן" רטרואקטיבי החל ממועד הפעלת הדוד בביתם.

**השקעות במבני הקהילה**

אנו נערכים לקבלת הצעות מחיר לביצוע עבודות שיפוץ במבנים הבאים: המרפאה, החדרים בקומה

התחתונה ב"בית הדר", המלתחות של חדר האוכל, העברת המספרה, האמפיתיאטרון והמטבח.

**בית עלמין**

הקהילה השקיעה כ- 70,000 ₪ בחידוש הכתובים על המצבות ובניקיון המצבות.

**יעוד מבנים לצרכים חברתיים**.

בעקבות מעבר משרדי הקהילה למשכנם החדש ב"בית הכתום" ומעבר משרד התכנון (ארנון) מהסילו למבנה שמתחת למרפאה ("הסלוויץ") נבדקים כיווני פעילות חדשים לטובת הקהילה במקומות שהתפנו.

**שילוט ותמרור כבישים בקיבוץ**

בעיית הבטיחות בדרכי וכבישי הקיבוץ הוחמרה , במיוחד באזורי בתי הילדים , הגנים וביה"ס

"האלה" ו"צפית".

בשיתוף עם וועד האגודה ומוא"ז יואב נעשים המהלכים הבאים : שערים ושילוט בגבעת הילדים,

סקר תמרור בקיבוץ, ותכנון מעגלי תנועה בכניסה לקיבוץ וליד בית הקברות .

**ציוד בדירות משופצות**

השבוע פורקו ונלקחו ממבנה הנהלת חשבונות שמיועד למעין שינדלר החלונות, הרשתות והתריסים ללא רשות.

זהו רכושם של משפחת שינדלר, מי שלקח מתבקש להחזיר. ככלל- נא להימנע מלהסתובב בסביבת

בתים בשיפוץ ולא להיכנס פנימה.

**קלפי**

ב- 16-17/6 תתקיים הצבעה בקלפי.

על סדר היום:

1. קבלה לחברות מיכל ומוטי דהאן.
2. בחירת חברי מזכירות חדשים: אורנה תל אור, צביה רייטר, מתן לפידות (הצעות מוסכמות).

חג שבועות שמח!

רשם : שלומי שקד.